ວັນທີ 22 ທັນວາ 2017 ທີ່ວິທະຍາໄລຄູຫຼວງພະບາງ ໄດ້ເປີດງານວິທະຍາສາດ ແລະ ວັດທະນະທຳບັນດາເຜົ່າ ປະຈຳສົກຮຽນ 2017-2018 ຂຶ້ນຢ່າງເປັນທາງການ ໂດຍພາຍໃຕ້ການເປັນປະທານຂອງທ່ານ ສິງຕັນ ໄຊລືຊົງ ກຳມະການປະຈຳພັກແຂວງ ຮອງປະທານສະພາປະຊາຊົນແຂວງຫຼວງພະບາງ,ທ່ານ ບຸນສຸວັນ ລັດຕະນາ ຜູ້ອຳນວຍການ ວິທະຍາໄລຄູຫຼວງພະບາງ, ທ່ານ ສົມອົກ ພັນທະວົງ ຮອງຫົວໜ້າພະແນກຖະແຫຼງຂ່າວແຂວງຫຼວງພະບາງ, ທ່ານ ຊາຍສະຫວັນ ຮອງຫົວໜ້າພະແນກສຶກສາທິການ ແລະ ກິລາແຂວງຫຼວງພະບາງ,ມີຮອງຄະນະອຳນວຍການ, ຕາງໜ້າອົງການຈັດຕັ້ງມະຫາຊົນ, ແຂກຖືກເຊີນ, ຄູ-ອາຈານ , ນັກສຶກສາເຂົ້າຮ່ວມຢ່າງຄັບຄາໜາແໜ້ນ.
ການຈັດງານບຸນວິທະຍາສາດ ແລະ ວັດທະນະທຳບັນດາເຜົ່າ ທີ່ທາງວິທະຍາໄລຄູຫຼວງພະບາງ ແມ່ນໄດ້ຈັດຂຶ້ນຢູ້ໃນເດືອນ ທັນວາ ຂອງທຸກໆປີ ແລະ ປີນີ້ກໍເປັນອີກປີໜຶ່ງທີ່ມີການຈັດການແຂ່ງຂັນ ລາຍການຕ່າງໆ ເຊິ່ງແຕ່ລະຫ້ອງການແມ່ນໄດ້ຫ້າງຫາກະກຽມເພື່ອຈະເອົາຜົນງານຂອງຕົນມາວາງສະແດງໃນງານປະກອບມີ ການປະກວດສິ່ງປະດິດ, ນຳສະເໜີສື່ການຮຽນ-ການສອນ ແລະ ການສະແດງວັດທະນະທຳບັນດາເຜົ່າຂອງ 4 ຂະແໜງວິຊາສະເພາະ. ໃນພິທີດັ່ງກ່າວທ່ານປະທານ ແຂກຖືກເຊີນ ກຳມະການ ໄດ້ເລາະຊົມສິ່່ງປະດິດທີ່ເປັນສື່ການຮຽນ-ການສອນຂອງບູດວາງສະແດງຂອງ 4 ຂະແໜງວິຊາສະເພາະ,ຊົມການສະແດງວັດທະນະທຳຂອງແຕ່ລະຂະ
ແໜງ ແລະ ຜົນການປະກວດແຕ່ລະລາຍການມີດັ່ງນີ້:
- ສິ່ງປະດິດ
ອັນດັບທີ 1 ຂະແໜງວິທະຍາສາດທຳມະຊາດ
ອັນດັບທີ 2 ຂະແໜງພາສາຕ່າງປະເທດ
ອັນດັບທີ 3 ຂະແໜງອະນຸບານ-ປະຖົມ
ອັນດັບທີ 4 ຂະແໜງວິທະຍາສາດສັງຄົມ
- ນຳສະເໜີສື່ການຮຽນ-ການສອນ
ອັນດັບທີ 1 ຂະແໜງພາສາຕ່າງປະເທດ
ອັນດັບທີ 2 ຂະແໜງອະນຸບານ-ປະຖົມ
ອັນດັບທີ 3 ຂະແໜງວິທະຍາສາດສັງຄົມ
ອັນດັບທີ 4 ຂະແໜງ ວິທະຍາສາດທຳມະຊາດ
- ວັດທະນະທຳບັນດາເຜົ່າ
ອັນດັບທີ 1 ຂະແໜງອະນຸບານ-ປະຖົມ
ອັນດັບທີ 2 ຂະແໜງວິທະຍາສາດສັງຄົມ ແລະ ວິທະຍາສາດທຳມະຊາດ
ອັນດັບທີ 3
ອັນດັບທີ 4 ຂະແໜງພາສາຕ່າງປະເທດ
ພາບ ແລະ ຂ່າວໂດຍ: ປະນົມພອນ ຄອນສະຫວັດ